Suits

***Suits*** is 'n Amerikaanse regsdrama vir televisie wat deur Aaron Korsh geskep en geskryf is. Dit is deur Universal Content Productions vervaardig en die première was op 23 Junie 2011 op USA Network.

Die reeks speel in 'n fiktiewe regsmaatskappy in New York af en vertel die verhaal van Mike Ross (Patrick J. Adams), wat nie sy regsgraad aan die universiteit voltooi het nie. Hy het 'n fotografiese geheue en werk vir die suksesvolle en  charismatiese advokaat Harvey Specter (Gabriel Macht). *Suits* fokus op Harvey en Mike, wat regsake wen terwyl hulle die feit wegsteek dat Mike nooit sy regsgraad behaal het nie. Van die ander akteurs is Rick Hoffman as Louis Litt, 'n neurotiese, manipulerende en ongenaakbare vennoot; Meghan Markle as die ambisieuse en talentvolle regsassistent Rachel Zane; Sarah Rafferty as Harvey se sekretaresse en vertroueling, Donna Paulsen; en Gina Torres as die maatskappy se wyse besturende vennoot, Jessica Pearson. Die reeks gaan nie net oor regsaksies nie, maar ook oor die persoonlike lewens van die karakters.

Dit is op 30 Januarie 2018 vir 'n agtste seisoen hernu, maar Torres, Adams en Markle het die reeks verlaat. Katherine Heigl het as Samantha Wheeler by die span aangesluit, en Alex Williams (Dulé Hill) en Katrina Bennett (Amanda Schull) is bevorder tot gereelde karakters. 

Die reeks is op 23 Januarie 2019 vir 'n negende seisoen van 10 episodes hernu, met Adams wat vir die laaste drie van dié episodes teruggekeer het.

*Suits* is vir verskeie pryse benoem, onder andere vir Torres en Adams. Die reeks self is benoem vir twee People's Choice Awards. 'n Kort splinterreeks, *Pearson*, het sy première saam met *Suits* se laaste episode op 17 Julie 2019 gehad. 

Die reeks is in 2023 by die stromingsdienste Netflix en Peacock gevoeg, terwyl NBCUniversal 'n nuwe splinterreeks, *Suits LA*, ontwikkel het. 

## Rolverdeling
* Gabriel Macht is Harvey Specter, Jessica Pearson se regterhand by die regsmaatskappy Person Hardman in New York. Hy word 'n naamvennoot toe die maatskappy se naam in Pearson Darby Specter verander, maar bedank in seisoen 9 uit Specter Litt Wheeler Williams. Hy trou met Donna Paulsen en verhuis na Seattle om by Mike Ross en Rachel Zane aan te sluit.
* Patrick J. Adams is Michael Ross. Harvey Specter stel hom as sy assosiaat aan, al het hy nie 'n regsgraad nie. In seisoen 5 word Mike uitgevang, en om Jessica, Harvey en Louis Litt te beskerm aanvaar hy 'n ooreenkoms om twee jaar tronkstraf uit te dien. In seisoen 6 aanvaar Mike 'n ooreenkoms om vroeg vrygelaat te word en word tot die balie toegelaat sodat hy wettig kan praktiseer. Hy trou met Rachel Zane en vertrek aan die einde van seisoen 7 na Seattle. Hy keer in seisoen 9 terug om Harvey, Louis, Alex en Samantha te help om van Faye Richardson ontslae te raak.
* Rick Hoffman is Louis Litt, aanvanklik 'n junior vennoot by Pearson Hardman. Hy bewonder Harvey, maar is jaloers op sy charisma en sy noue band met Jessica Pearson. In seisoen 4 gebruik Louis Mike se geheim om Jessica te oorreed om hom 'n naamvennoot te maak, en die maatskappy se naam verander in Pearson Specter Litt. As besturende vennoot van die maatskappy word Louis 'n meegevoelige leier wat die lede soos familie behandel. Hy trou met Sheila Sazs, by wie hy in die laaste seisoen 'n dogter het. Hy is bekend daarvoor dat hy die assosiate met 'n streng, maar doeltreffende styl bestuur, en hy is trots daarop dat hy hulle loopbane help vorm. Sy transformasie en treffende frase “You just got Litt up!” maak hom 'n dinamiese en geliefde karakter.
* Meghan Markle is Rachel Zane, die dogter van Robert Zane, een van die stad se beste advokate. Al kry sy 'n werkaanbod by sy maatskappy, Rand Kaldor Zane, gaan werk Rachel as 'n regsassistant by Pearson Hardman. Sy word later 'n assosiaat by Pearson Specter Litt en is die eerste een wat nie aan Harvard studeer het nie. Sy trou aan die einde van seisoen 7 met Mike Ross en hulle verhuis na Seattle.
* Sarah Rafferty is Donna Paulsen, aanvanklik Harvey se sekretaresse en vertroueling. In seisoen 5 gaan werk sy vir Louis, maar keer later terug na Harvey. In seisoen 7 word sy die maatskappy se hoofbedryfsbeampte (*COO*). Weens Donna se verkeerde hantering van haar kliënt/kêrel, Thomas Kessler, in seisoen 8 neem Daniel Hardman die maatskappy hof toe. Dit lei daartoe dat Robert Zane die skuld vir Donna se fout aanvaar en van die rol geskrap word. Harvey en Donna begin in seisoen 8 uitgaan en trou in seisoen 9.
* Gina Torres is Jessica Pearson, wat Pearson Hardman saam met Daniel Hardman gestig het. Aan die einde van seisoen 1 vind sy uit Mike Ross het nie 'n regsgraad nie. Harvey oortuig haar om hom en Mike nie af te dank nie sodat hulle beter teen Daniel Hardman kan veg nadat hy ná 'n lang afwesigheid weer op die toneel verskyn het. Ná 'n lang magstryd in seisoen 2 verwyder Jessica Daniel se naam uit dié van die maatskappy en smelt saam met Edward Darby om Pearson Darby te skep. Sy bevorder Harvey daarna tot naamvennoot, verwyder Darby se naam uit dié van die maatskappy en skep so Pearson Specter. In seisoen 4 gebruik Louis Litt Mike Ross se bedrog om 'n naamvennoot te word. In seisoen 6 word Mike uitgevang en tot twee jaar gevangenisstraf gvonnis. Hy hou egter vir Jessica, Louis en Harvey uit die tronk. In seisoen 6 verlaat Jessica die maatskappy en verhuis saam met haar kêrel, Jeff Malone, na Chicago. Die aanklaer Anita Gibbs se aanval op Mike dwing haar egter om terug te keer en te beken dat sy van Mike se bedrog geweet het. Dit lei daartoe dat sy van die rol geskrap word.
* Amanda Schull is Katrina Bennett, 'n assosiaat wat deur Harvey in diens geneem word. Sy gaan werk later vir Robert Zane, maar keer terug na Specter Litt. Sy word in seisoen 8 'n senior vennoot. Teen die einde van die reeks word sy 'n naamvennoot en die maatskappy se naam verander in Litt Wheeler Williams Bennett ná Harvey se vertrek.
* Dulé Hill is Alex Williams, 'n ou vriend wat Harvey as senior vennoot by Specter Litt aanstel. Hy word later 'n naamvennoot van Zane Specter Litt Wheeler Williams.
* Katherine Heigl is Samantha Wheeler, Op Rotten Tomatoes het die reeks 'n goedkeuringsyfer van 91%. Die webtuiste noem van seisoen 3 die reeks "stimuleer met die drama wat ontwikkel uit die krag van sy goed ontwikkelde karakters se verhoudings". 

Carrie Raisler van *The A.V. Club* skryf: "*Suits* het meer interne voorwaartse momentum as feitlik enigiets anders wat nou op televisie te sien is." Julie Hinds van *The Detroit Free Press* meen: "Gabriel Macht as die gladdemond advokaat Harvey Specter en Patrick J. Adams as die reggenie sonder graad Mike Ross is 'n wenkombinasie."

## Splinterreekse
### *Pearson*
In Februarie 2017 is begin met samesprekings oor 'n Jessica Pearson-splinterreeks met die naam* Pearson*. Die première was in 2019,

### *Suits LA*
In Oktober 2023 is aangekondig 'n nuwe splinterreeks,* Suits LA*, word beplan. Dit het in Los Angeles afgespeel. Stephen Amell het in die reeks verskyn as Ted Black, 'n voormalige federale aanklaer. Macht was ook te sien as sy karakter in* Suits*, Harvey Specter. *Suits LA* se première was op 23 Februarie 2025,

## Verwysings
## Skakels
*